
[bookmark: _Hlk189215652]
Par atlaižu noteikšanu Varakļānu pilsētas svētku zaļumballes ieejas biļetēm

Varakļānu apvienības pārvalde lūdz noteikt atlaidi iepriekš pārdošanas biļetēm un atlaidi bērniem līdz 7 gadu vecumam Varakļānu pilsētas svētku ietvaros organizētajai zaļumballei, kas notiks 2026. gada 8. augustā.
Saskaņā ar Madonas novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodiku un apstiprināšanas kārtību zaļumballes ieejas biļetes pilnā cena ir aprēķināta 15,00 EUR (piecpadsmit euro un 00 centi).
Lai nodrošinātu biļešu iepriekš pārdošanu un veicinātu savlaicīgu biļešu iegādi, lūdzam noteikt vienas biļetes cenu, piemērojot 5,00 EUR (piecu euro un 00 centi) atlaidi no pilnās biļetes cenas.
Iepriekš pārdošanas cenas noteikšana ļaus precīzāk prognozēt pasākuma apmeklētāju skaitu, efektīvāk plānot organizatoriskos un tehniskos pasākumus, kā arī motivēs apmeklētājus biļetes iegādāties savlaicīgi. 
Pamatojoties uz iepriekš minēto, lūdzam apstiprināt Varakļānu pilsētas svētku zaļumballes, kas notiks 2026. gada 8. augustā, iepriekš pārdošanas biļetes cenu 10,00 EUR (desmit euro un 00 centi), nosakot, ka pasākuma dienā biļetes cena ir 15,00 EUR (piecpadsmit euro un 00 centi).
Kā arī, lūdzam izskatīt iespēju piemērot 100% atlaidi ieejas maksai bērniem līdz 7 gadu vecumam. Ņemot vērā, ka bērni līdz 7 gadu vecumam parasti apmeklē pasākumus kopā ar pieaugušajiem, bezmaksas ieeja šai vecuma grupai neradītu būtisku ietekmi uz ieņēmumiem.
Noklausījusies Varakļānu apvienības pārvaldes vadītājas sniegto informāciju, atklāti atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Piešķirt EUR 5,00 atlaidi Varakļānu pilsētas svētku zaļumballes, kas notiks 08.08.2026., iepriekš pārdošanas biļešu cenām. Atlaide spēkā līdz 07.08.2026. (ieskaitot)
2. [bookmark: _Hlk152090412]Piešķirt 100% atlaidi Varakļānu pilsētas svētku zaļumballes ieejas maksai bērniem līdz 7 (neieskaitot) gadu vecumam.


Domes priekšsēdētājs							A. Lungevičs

